เปิดใจสาวน้อยสายมูแพรวา-ณิชาภัทร

หลังจากเลิกรากับหนุ่มนอกวงการ ดารา และนักร้องสาว “แพรวา-ณิชาภัทร ฉัตรชัยพลรัตน์” ซึ่งในปีนี้อายุ 28 ปีแล้วก็ออกมาให้สัมภาษณ์ว่า ที่ไปกันต่อไม่ได้เนื่องจากมองอนาคตไม่เหมือนกัน ต่างคนต่างพยายามหลับตาคนละข้าง ปรับจูนกันให้ดีที่สุดแล้ว ก็ไปไม่รอดจริง ๆ เจ้าตัวบอกว่า “ถ้าสมมติเขามีคนอื่น หนูมีคนอื่น มันน่าจะเจ็บน้อยกว่านี้ แต่นี่พอไม่มีปุ๊บ มันเลยเจ็บที่สุด ถามว่ามีโอกาสรีเทิร์นไหม ก็เป็นเรื่องอนาคต ตอนนี้เราทำใจได้แล้ว เราก้าวออกมาได้แล้ว หลังจากนี้จะไม่ย้อนกลับไปเสียใจอีกแล้ว ก็เข็ดกับความรักนะ ตอนนี้อยากอยู่คนเดียว พออยู่คนเดียวได้ ก็ยังไม่ต้องการใครเข้ามาเป็นแฟน ณ ตอนนี้ เราอยู่กับตัวเองแล้วแฮปปี้มาก”

สาเหตุที่เจ้าตัวไปเจอกับแฟนหนุ่มคนนี้เป็นเพราะไปมูกับเจ้าแม่ลักษมี จนตอนนี้บอกเลยว่าไม่เอาแล้ว ไม่เลือกเองแล้ว ขอให้เพื่อนช่วยดีกว่า แต่ใช่ว่าพูดแบบนี้จะไม่มีหนุ่มมาจีบเลย ยังมีหนุ่มดีเอ็มมาจีบอยู่บ้างเหมือนกัน แต่ถ้าให้จริงจัง ขอร้องเพื่อน ๆ ช่วยสแกนก่อนดีกว่า